Veprimtaria kriminale në internet
Kompania Symantec thotë se gjithnjë e më shpesh po shfaqen mënyra të përdorimit të kodeve kompjuterike për krime financiare
: Eshtë fillimi i ditës së punës në qendrën Internet Storm, një ekip i përgjigjes emergjente i përbërë vetëm nga vullnetarë. Ata studiojnë të dhënat që përcjellin ndjesorët në mijëra kompjutera të tjerë në mbarë botën, në përpjekje për të zbuluar veprimtari të paligjshme në rrjet, ose prirje që paraqesin rrezik. Marc Sachs është drejtori i qendrës: Nëse diktohet një kod i dëmshëm, menjëherë dërgohen mesazhe në mënyrë që grupe ndërkombëtare dhe organizata private, të cilat veprojnë si ekipe të përgjigjes emergjente, të reagojnë për të ndalur efektin e dëmshëm: . Eshtë e pamundur të dish kush po përdor internetin. Pikërisht kjo është një ndër pikat e dobëta të botës së rrjetit elektronik, gjë që përfaqëson një mjedis ideal për kriminelët. Dan Larkin drejton Qendrën e Ankesave për krimet në internet pranë FBI-së: Një skemë e preferuar kanë qenë manipulimi i sistemit të faqeve elektronike të regjistruara në rrjet. Kriminelët i ridrejtojnë përdoruesit e internetit në faqe të tjera elektronike, pa e ditur ata vetë se çfarë po vizitojnë. Në ekran përdoruesit i duket se po kontroll faqen e tij bankare, por nganjëherë butonat që shtypin janë mashtruese. Michael Nelson është nëndrejtor i Shoqërisë për Internetin, një organizatë që ndihmon për përcaktimin e standarteve ndërkombëtare për internetin: . Për t’i prerë rrugën kësaj veprimtarie specialistët po përpiqen të krijojnë metoda të sigurta për identifikimin e përdoruesve. Këto karta të reja identifikimi janë një zgjidhje e mundshme: Për të qenë gjithmonë një hap para kriminelëve, agjentët e FBI-së janë detyruar të ndryshojnë kulturën tradicionale të punës. Ata bashkëpunojnë tani me shkencëtarë dhe me grupe të biznesit që janë ekspertë në këtë fushë: Një tjetër ndryshim rrënjësor në punën e Byrosë Federale të Hetimeve ka qenë angazhimi i publikut. Më parë Byroja zhvillonte veprimtarinë e saj larg syve të publikut: Si FBI-ja, dhe Qendra Internet Storm kanë faqe elektronike për të informuar publikun mbi skemat më të fundit të mashtrimeve që përdorin kriminelët. Aty mund të gjendet edhe këshilla dhe ndihmë teknike: Por disa këshilla që duhen mbajtur gjithmonë parasysh, thone specialistet: Gjithmonë freskoni programet kompiuterike, përdorni programet kundër viruseve dhe si gjithmonë tregohuni të vëmendshëm.